**ЗАКОН РЭСПУБЛІКІ БЕЛАРУСЬ**

**23 ліпеня 2008 г. № 420-З**

**АБ ПРАВІЛАХ БЕЛАРУСКАЙ АРФАГРАФІІ І ПУНКТУАЦЫІ**

Прыняты Палатай прадстаўнікоў 24 чэрвеня 2008 года

Адобраны Саветам Рэспублікі 28 чэрвеня 2008 года

***Артыкул 1***. Зацвердзіць Правілы беларускай арфаграфіі і пунктуацыі (прыкладаюцца).

***Артыкул 2.*** Дзяржаўныя органы, іншыя арганізацыі, грамадзяне Рэспублікі Беларусь, а таксама замежныя грамадзяне і асобы без грамадзянства, якія пастаянна ці часова пражываюць або часова знаходзяцца на тэрыторыі Рэспублікі Беларусь, павінны кіравацца Правіламі беларускай арфаграфіі і пунктуацыі, зацверджанымі гэтым Законам, ва ўсіх сферах і выпадках выкарыстання пісьмовай беларускай мовы.

***Артыкул 3***.Савету Міністраў Рэспублікі Беларусь да 1 верасня 2010

года: забяспечыць прывядзенне актаў заканадаўства ў адпаведнасць з гэтым Законам;

прыняць іншыя меры, неабходныя для рэалізацыі палажэнняў гэтага Закона.

***Артыкул 4.*** Гэты Закон уступае ў сілу з 1 верасня 2010 года, за выключэннем гэтага артыкула і артыкула 3, якія ўступаюць у сілу з дня афіцыйнага апублікавання гэтага Закона.

Прэзідэнт Рэспублікі Беларусь А.Лукашэнка

\*Апублікаваны ў Нацыянальным рэестры прававых актаў Рэспублікі Беларусь, 2008 г., № 186, 2/1517